Krieketnuus (5 Feb 2015) | Xplorio Gansbaai | Xplorio Xplorio
Krieketnuus (5 Feb 2015)Published: 05 February 2015, By: Gansbaai Courant, Category: Gansbaai General NewsGansbaai Krieketklub het hul Sondagliga 20/20 seisoen weg teen Kleinmond KK op 'n wennoot begin. Kleinmond Krieketklub het eerste gekolf en kon nie die goeie boulwerk van Gansbaai se boulers baas raak nie. Kleinmond kon slegs 120 almal uit aanteken. Die enigste kolwer wat weerstand kon bied was Juan van Rooyen wat 37 lopies (4x4)(2x6) aangeteken het. Gansbaai se beste boulers was J Doyll (3-0-19-3), D. Kriel (4-0-26-2), T Otto (3-0-26-2) & J. Havenga (3-0-13-1). Gansbaai het gaan kolf en danksy 'n tweede paaltjie vernootskap van 104 lopies tussen Corrie Avenant 62 n.u.n (7x4)(3x6) en Christo Swart 48 (7x4)(1x6) die wen lopies na net 13 boulbeurte aangeteken 121/3. Gansbaai wen met 7 paaltjies. Gansbaai Krieketklub nooi almal uit om hulle eerskomende Sondag, 8 Feb tuis teen Caledon Krieketklub te kom ondersteun. Almal is ook welkom om Dinsdag 17h30 (5h30) nm by die sportgronde by die oefening te sluit.
Sportiewe groete, Heinrich Vermeulen, 082 715 3179 SUBSCRIBE TO XPLORIO SHARE THIS POST: Email Facebook Twitter Information